Luhann Luhann Tuisblad
Welkom by luhann
Die tyd het aangebreek om die musiekbedryf op horings te neem.
Ek het reeds in 2002 begin sing en het dit my doelwit gemaak om soveel mense moontlik deur my musiek aan te raak en te inspireer. Ek glo daarin om 'n goeie balans te handhaaf in alles wat ek doen en daarom was my skooljare ook vir my baie belangrik.
My meer onlangse lewenspad moes 'n effense draai vat, om te verseker dat ek geleerdheid agter my naam het. Ek het gedoen en geleer waarvan ek hou en het dus my drie jaar graad in Film en Produksie behaal.
Ek was 'n ruk lank in die filmbedryf, maar fokus nou meer op my musiekloopbaan omdat dit my eerste ware passie en liefde is. Alles in my lewe gaan oor mense en hoe ek hul kan help en inspireer. Die ware passie vir musiek kom uit die ritme wat deur my hartklop vloei as dit speel.
Ek het 'shows' saam met groot name soos Steve Hofmeyer, Bobby Van Jaarsveld en vele meer gedoen. Dit was vir my 'n groot eer en ek kon baie by hul leer, en daarom is my doelwit en fokus om dit nou te vat en my eie loopbaan verder te bou tot die sukses wat die Hemelse Vader vir my in plan het. Luister gerus uit vir my nuwe "single" wat oppad is.